ফ্রিৎস জুইকি
ফ্রিৎস জুইকি (জার্মান: Fritz Zwicky; জার্মান: [ˈtsvɪki]; ১৪ ফেব্রুয়ারি, ১৮৯৮ - ৮ ফেব্রুয়ারি ১৯৭৪) ছিলেন একজন সুইস জ্যোতির্বিজ্ঞানী। তিনি তার জীবনের বেশিরভাগ সময় মার্কিন যুক্তরাষ্ট্রের ক্যালিফোর্নিয়া ইনস্টিটিউট অফ টেকনোলজিতে কাজ করেছেন, এবং তাত্ত্বিক ও পর্যবেক্ষণমূলক জ্যোতির্বিদ্যায় অনেক গুরুত্বপূর্ণ অবদান রেখেছেন। জুইকিই প্রথম ১৯৩৩ সালে ভিরিয়াল উপপাদ্য ব্যবহার করে তমোপদার্থ (ডার্ক ম্যাটার) এর অস্তিত্বের পর্যবেক্ষণমূলক আভাস দিয়েছিলেন। তিনি একে "dunkle (kalte) Materie" নামে অভিহিত করেছিলেন।